# Henry Cavill

Henry William Dalgliesh Cavill (/ˈkævəl/; 5 de maig de 1983) és un actor britànic. És conegut per haver-hi interpretat el personatge de DC Comics Superman a l'univers estès de DC Comics, així com Geralt of Rivia a la sèrie de fantasia de Netflix The Witcher (2019–actualitat).
Cavill va començar la carrera amb papers a The Count of Monte Cristo (2002) i El castell somiat (2003). Després va aparèixer a la sèries de televisió com ara The Inspector Lynley Mysteries, de la BBC; Midsomer Murders d'ITV; i The Tudors, de Showtime. També ha actuat a pel·lícules de Hollywood com ara Tristany i Isolda (2006), Stardust (2007), Blood Creek (2009) i Immortals (2011).
Va guanyar reconeixement internacional amb el paper de Superman a L'home d'acer (2013), Batman contra Superman: L'alba de la justícia (2016) i Justice League (2017). També ha actuat a pel·lícules d'espies com ara Operació U.N.C.L.E. (2015) i Missió: Impossible – Fallout (2018).

## Infantesa

Cavill era el quart de cinc germans, i va néixer a Jersey (Illes del Canal) en el si d'una família catòlica. La seva mare, Marianne Dalgliesh, era secretària en un banc i el seu pare, Colin Cavill, era agent de borsa. Va estudiar a Saint Saviour (Jersey) abans d'anar a estudiar a Stowe (Buckinghamshire, Anglaterra).

## Carrera

Cavill va començar la seva carrera cinematogràfica amb un paper a Laguna (2001) i en l'adaptació de Kevin Reynolds de The Count of Montecristo (2002). Va continuar amb aparicions a The Inspector Lynley Mysteries (2002) de la BBC, al telefilm Goodbye, Mr. Chips, i a la sèrie Midsomer Murders (2003). El 2003 va tenir un paper secundari a El castell somiat, seguit de Hellraiser: Hellworld (2005), Red Riding Hood (2006) i Tristany i Isolda (2006). Va tenir un paper menor en l'adaptació de Matthew Vaughn de Stardust (2007).
De 2007 a 2010, Cavill va tenir un paper destacat en la sèrie de televisió de Showtime The Tudors, com a Charles Brandon, 1r duc de Suffolk. La sèrie va ser ben rebuda: va ser nominada a un Globus d'Or el 2007 i va guanyar un Emmy el 2008.
Cavill havia d'interpretar Superman a la pel·lícula de 2004 de Joseph McGinty Nichol, Superman: Flyby. McGinty es va retirar del projecte i el va substituir Bryan Singer, que va seleccionar Brandon Routh com a protagonista de Superman: El retorn. Els seus seguidors van intentar que aconseguís el paper de Cedric Diggory a Harry Potter i el calze de foc (2005). El paper va ser finalment per a Robert Pattinson. Stephenie Meyer, autora de la saga Crepuscle, va estar obertament a favor que Cavill interpretés el personatge d'Edward Cullen a la pel·lícula Crepuscle, i s'hi refer-i com el seu «Edward perfecte». No obstant això, quan va començar la producció de la pel·lícula, Cavill ja era massa gran per interpretar-lo, i de nou el paper va ser de Pattinson.
El 2005, Cavill va ser una elecció final pel paper de James Bond a Casino Royale. Els productors i el director Martin Campbell estaven dividits entre ell i Daniel Craig; es diu que Campbell va donar suport a Cavill però que els productors van preferir un Bond més vell. Craig va aconseguir el paper. Malgrat les informacions que era un candidat per a Batman a Batman Begins, Cavill va confirmar que mai no en va fer audicions ni se li va oferir el paper. Va protagonitzar la pel·lícula de terror del director Joel Schumacher, Blood Creek (2008), i va tenir un paper secundari en la pel·lícula de comèdia de Woody Allen, Si funciona... (2009).
Cavill va interpretar el paper principal de Teseu a la pel·lícula mitològica de Tarsem Singh, Immortals, estrenada l'11 de novembre de 2011. Cavill va protagonitzar, al costat de Bruce Willis, The Cold Light of Day (2012).
El 30 de gener de 2011, es va anunciar que Cavill havia estat seleccionat pel paper de Clark Kent / Superman a L'home d'acer, del director Zack Snyder. Snyder va dir que Cavill era «l'elecció perfecta per portar la capa i l'escut S.» Els mitjans de comunicació en van lloar l'èxit. Sobre ser escollit pel paper, Cavill va comentar que «al panteó de superherois, Superman n'és el més reconegut i reverenciat de tots els temps, i és un honor ser-ne part del retorn a la gran pantalla». Cavill va tornar a interpretar-lo a Batman contra Superman: L'alba de la justícia, una seqüela de 2016 amb un crossover de Batman i Wonder Woman, i a Justice League (2017). Segons el seu mànager Dany Garcia, està treballant una nova pel·lícula de Superman i, després de l'estrena de Justice League, es va revelar que tenia un contracte per rodar-ne una altra pel·lícula.
Cavill ha expressat interès a assumir el paper de James Bond quan Daniel Craig el deixi d'interpretar. Va co-protagonitzar amb Armie Hammer la versió cinematogràfica de la sèrie d'espies Operació U.N.C.L.E.. Va aparèixer a la Comic-Con de San Diego disfressat per sorprendre el repartiment de L'esquadró suïcida.
El 2018 va co-protagonitzar com a August Walker la pel·lícula d'espies Missió: Impossible – Fallout. També aquell any, va protagonitzar el thriller psicològic Night Hunter (originalment titulat Nomis). El 4 de setembre de 2018 es va anunciar que Cavill seria el protagonista, Geralt of Rivia, en l'adaptació de Netflix de The Witcher. La sèrie es va estrenar el 20 de desembre de 2019. La sèrie es va estrenar per primer cop a Służewiec Racetrack a Varsòvia el 18 de desembre de 2019.
El 27 de juny de 2019, es va anunciar que Cavill representaria Sherlock Holmes en l'adaptació cinematogràfica de Legendary Entertainment, Enola Holmes, amb Millie Bobby Brown.

## Vida personal

Cavill viu a South Kensington (Londres) amb el seu gos Kal, un akita americà.
El 2018 va començar a practicar jujutsu brasiler, essent vist entrenar-se a l'acadèmia londineca de Roger Gracie.
És un àvid jugador de jocs d'ordinador des que era petit. Va perdre una trucada per interpretar Superman perquè jugava al World of Warcraft i va dir que la seva experiència jugant a videojocs de The Witcher el va motivar per a aconseguir-ne el paper de Geralt.
És seguidor dels Kansas City Chiefs de la NFL. És un àvid seguidor del rugbi i és soci dels Jersey Reds, l'equip de la seva ciutat natal.

## Filmografia
### Pel·lícules

| Any | Títol | Paper | Notes |
| 2001 | Laguna | Thomas Aprea | |
| 2002 | The Count of Monte Cristo | Albert Mondego | |
| 2003 | El castell somiat | Stephen Colley | |
| 2005 | Hellraiser: Hellworld | Mike | |
| 2006 | Tristany i Isolda | Melot | |
| 2006 | Red Riding Hood | The Hunter | |
| 2007 | Stardust | Humphrey | |
| 2009 | Si funciona... | Randy Lee James | |
| 2009 | Blood Creek | Evan Marshall | |
| 2011 | Immortals | Teseu | |
| 2012 | The Cold Light of Day | Will Shaw | |
| 2013 | L'home d'acer | Clark Kent / Kal-El / Superman | |
| 2015 | Operació U.N.C.L.E. | Napoleon Solo | |
| 2016 | Batman contra Superman: L'alba de la justícia | Clark Kent / Kal-El / Superman | |
| 2017 | Sand Castle | Capità Syverson | |
| 2017 | Justice League | Clark Kent / Kal-El / Superman | |
| 2018 | Missió: Impossible – Fallout (Mission: Impossible – Fallout) | August Walker / John Lark | |
| 2018 | Night Hunter | Tinent Walter Marshall | |
| 2020 | Enola Holmes | Sherlock Holmes | |
| 2021 | Zack Snyder's Justice League | Clark Kent / Kal-El / Superman | |
| 2022 | Argylle | Argylle | Postproducció |
| 2022 | Black Adam | Clark Kent / Kal-El / Superman | Cameo |
| 2022 | Enola Holmes 2 | Sherlock Holmes | Postproducció |

### Televisió

| Any | Títol | Paper | Notes |
| 2002 | The Inspector Lynley Mysteries | Chas Quilter | Episodi: «Well-Schooled in Murder» |
| 2002 | Goodbye, Mr. Chips | Soldat Colley | Telefilm |
| 2003 | Midsomer Murders | Simon Mayfield | Episodi: «The Green Man» |
| 2007–2010 | The Tudors | Charles Brandon | Repartiment principal |
| 2019–actualitat | The Witcher | Geralt of Rivia | Paper protagonista |

## Premis i nominacions

| Any | Premi | Categoria | Nominat per | Resultat |
| 2012 | NewNowNext Award | Actor més sexy | The Tudors | Nominat |
| 2013 | NewNowNext Award | Actor més sexy | Man of Steel | Nominat |
| 2013 | Teen Choice Awards | Estrella de pel·lícula de l'estiu: Home | Man of Steel | Nominat |
| 2013 | Teen Choice Awards | Millor petó (amb Amy Adams) | Man of Steel | Nominat |
| 2014 | Premis de la Crítica Cinematogràfica | Millor actor d'acció | Man of Steel | Nominat |
| 2014 | MTV Movie Awards | Millor heroi | Man of Steel | Guanyador |
| 2016 | Premis Teen Choice | Millor actor de pel·lícula de ciència-ficció/fantasia | Batman v Superman: Dawn of Justice | Nominat |
| 2016 | Premis Teen Choice | Millor petó (amb Amy Adams) | Batman v Superman: Dawn of Justice | Nominat |
| 2017 | Premis Kids' Choice | Actor preferit de pel·lícula | Batman v Superman: Dawn of Justice | Nominat |
| 2017 | Premis Kids' Choice | Buttkicker preferit | Batman v Superman: Dawn of Justice | Nominat |
| 2017 | Premis Kids' Choice | Amienemics preferits (amb Ben Affleck) | Batman v Superman: Dawn of Justice | Nominat |
| 2017 | Premis Golden Raspberry | Pitjor actor | Batman v Superman: Dawn of Justice | Nominat |
| 2017 | Premis Golden Raspberry | Pitjor parella en pantalla (amb Ben Affleck) | Batman v Superman: Dawn of Justice | Guanyador |
| 2018 | Teen Choice Awards | Actor d'acció | Justice League | Nominat |
| 2021 | Saturn Awards | Millor actor de televisió | The Witcher | Nominat |

## Referències

* ↑ «Henry Cavill & Ben Affleck visit EJ, Charles, Kenny & Shaq on TNT NBA Tip-Off», 04-02-2016. [Consulta: 1r agost 2020].
* ↑ Libbey, Dirk. «Why Superman Can Be Played By a British Actor, According To Henry Cavill», 15-02-2016. Arxivat de l'original el 31 desembre 2019. [Consulta: 31 desembre 2019].
* ↑ Singh, Anita «Another British superhero: Henry Cavill to play Superman». The Daily Telegraph, 30-01-2011 [Consulta: 1r agost 2020].
* ↑ «Henry Cavill». Arxivat de l'original el 31 maig 2016. [Consulta: 9 juny 2016].
* ↑ Schaefer, Sandy. «Shazam's Secret Cameo Was Almost a Different DCEU Actor», 09-04-2019. [Consulta: 1r agost 2020].
* ↑ Hughes, Mark. «Henry Cavill Likely To Don Cape Again As Superman», 29-05-2020. [Consulta: 1r agost 2020].
* ↑ «Henry Cavill, Part 1 – The Tonight Show with Jay Leno», 07-06-2013. Arxivat de l'original el 6 desembre 2013. [Consulta: 7 desembre 2013].
* ↑ «Henry Cavill - Biography». Arxivat de l'original el 2 juliol 2013. [Consulta: 19 agost 2013].
* ↑ Gidlow, Richard. «Ten Things About... Henry Cavill», 17-04-2013. Arxivat de l'original el 6 setembre 2013. [Consulta: 19 agost 2013].
* ↑ «Henry Cavill Biography». Arxivat de l'original el 20 octubre 2013. [Consulta: 19 agost 2013].
* 1 2 3 Jensen, Jeff. «Superman Soars Again», 18-02-2011. [Consulta: 1r agost 2020].
* ↑ Wigler, Josh. «Tudors' Star Henry Cavill Was So Close To Playing Superman, He Even Wore The Cape!», 06-05-2009. Arxivat de l'original el 4 març 2011. [Consulta: 19 febrer 2011].
* ↑ «Henry Cavill for Cedric Diggory», 22-02-2008. Arxivat de l'original el 26 de juliol 2011. [Consulta: 19 febrer 2011].
* ↑ Morris, William. «Interview: Twilight author Stephenie Meyer», 26-10-2005. Arxivat de l'original el 6 de juny 2012. [Consulta: 19 febrer 2011].
* 1 2 Meyer, Stephenie. «Twilight Movie Updates from 2007», 07-07-2007. Arxivat de l'original el 26 octubre 2009. [Consulta: 19 febrer 2011].
* ↑ «Henry Cavill Talks Twilight», 02-11-2009. Arxivat de l'original el 10 febrer 2017. [Consulta: 19 febrer 2011].
* 1 2 «Henry Cavill Interview», 21-06-2009. Arxivat de l'original el 12 abril 2016. [Consulta: 19 febrer 2011].
* ↑ «David Arnold discusses screentesting the new James Bond, and Daniel Craig's competition», 22-03-2007. [Consulta: 19 febrer 2011].
* ↑ Freydkin, Donna «'Whatever' makes Henry Cavill tick». USA Today, 26-06-2009 [Consulta: 4 setembre 2015].
* ↑ Billington, Alex «First Look: Tarsem Singh's 'Immortals' Epic with Henry Cavill». , 17-05-2010 [Consulta: 19 febrer 2011].
* ↑ «Henry Cavill to Play Superman», 30-01-2011. Arxivat de l'original el 2 febrer 2011. [Consulta: 30 gener 2011].
* ↑ Venutolo, Anthony «Henry Cavill cast as Superman in Zack Snyder's reboot». NJ, 30-01-2011 [Consulta: 19 febrer 2011].
* ↑ Ditzian, Eric «'Superman' Star Henry Cavill Will Be 'Amazing', Christopher Nolan Says». , 01-02-2011 [Consulta: 19 febrer 2011]. Arxivat 7 de març 2011 a Wayback Machine.
* ↑ Ditzian, Eric «'Superman' Star Henry Cavill Had Long Road To Landing The Role». , 31-01-2011 [Consulta: 30 març 2011]. Arxivat 22 de març 2011 a Wayback Machine.
* ↑ «Henry Cavill: The Next Superman», 30-01-2011. Arxivat de l'original el 31 gener 2011. [Consulta: 31 gener 2011].
* ↑ Bettinger, Brendan. «Henry Cavill is SUPERMAN!», 30-01-2011. Arxivat de l'original el 1 agost 2015. [Consulta: 25 juliol 2013].
* ↑ «Batman vs Superman: first pictures from the film». The Daily Telegraph [Consulta: 23 octubre 2015].
* ↑ Kroll, Justin. «Gal Gadot to Play Wonder Woman in 'Batman vs. Superman'». Variety, 04-12-2013. Arxivat de l'original el 5 desembre 2013. [Consulta: 4 desembre 2013].
* ↑ «Warner Bros. Pictures Pushes Batman vs. Superman Back to 2016». ComingSoon.net, 17-01-2014. Arxivat de l'original el 1 febrer 2014. [Consulta: 20 gener 2014].
* ↑ Ahmed, Tufayel «Dwayne Johnson's Rock: Meet Dany Garcia, The Woman Behind Hollywood's Highest Earner». Newsweek, 15-09-2016 [Consulta: 24 setembre 2016].
* ↑ «Henry Cavill on the secrets of Superman's return in 'Justice League'». Los Angeles Times, 19-11-2017 [Consulta: 20 novembre 2017].
* ↑ «Superman star keen to try Bond». 3 News NZ, 23-04-2013. Arxivat de l'original el 20 d’octubre 2013. [Consulta: 23 abril 2013].
* ↑ Alexander, Bryan «'Man of Steel' star Henry Cavill needs nerves of steel». USA Today, 04-06-2013 [Consulta: 29 agost 2017].
* ↑ Didelot, Patricia. «Henry Cavill Confirms His Role In 'The Man From U.N.C.L.E.' And Shares More About 'Man Of Steel'», 05-06-2013. Arxivat de l'original el 13 juny 2013. [Consulta: 23 juny 2013].
* ↑ Nepales, Ruben V. «From 'Man of Steel' to 'Man From U.N.C.L.E.'». Philippine Daily Inquirer, 06-06-2013 [Consulta: 23 juny 2013].
* ↑ Schwerdtfeger, Conner. «Watch Henry Cavill Prank The Suicide Squad Cast At Comic-Con», 25-07-2016. Arxivat de l'original el 26 juliol 2016. [Consulta: 25 juliol 2016].
* ↑ «Sir Ben Kingsley to Shoot 'Nomis' in Winnipeg», 10-02-2017. Arxivat de l'original el 25 febrer 2017. [Consulta: 24 febrer 2017].
* ↑ Otterson, Joe. «Henry Cavill to Star in 'Witcher' Series at Netflix», 04-09-2018. Arxivat de l'original el 4 setembre 2018. [Consulta: 4 setembre 2018].
* ↑ Goldberg, Lesley. «Henry Cavill to Topline Netflix Drama Series 'The Witcher'», 04-09-2018. Arxivat de l'original el 4 setembre 2018. [Consulta: 4 setembre 2018].
* ↑ «Netflix's The Witcher begins streaming in December», 31-10-2019. Arxivat de l'original el 31 octubre 2019. [Consulta: 31 octubre 2019].
* ↑ «Premiera serialu "Wiedźmin" w Warszawie. Tak prezentowały się gwiazdy» (en polonès), 19-12-2019. Arxivat de l'original el 20 desembre 2019. [Consulta: 19 desembre 2019].
* ↑ D'Nuka, Amanda. «Henry Cavill To Play Sherlock Holmes In Legendary's 'Enola Holmes' Adaptation», 27-06-2019. Arxivat de l'original el 27 juny 2019. [Consulta: 28 juny 2019].
* ↑ «Tinie Tempah and Mario Balotelli GQ's best dressed men». , 16-01-2017 [Consulta: 17 gener 2017].
* ↑ Benson, Richard «Why Henry Cavill is more Clark Kent than Superman». The Sunday Times, 13-03-2016. Arxivat 6 October 2016$^{[Datemismatch]}$ a Wayback Machine. «Còpia arxivada». Arxivat de l'original el 2016-10-06. [Consulta: 27 agost 2020].
* ↑ Booth, Ali. «Henry Cavill Gushes About His Favorite Traveling Companion — His Dog». US Magazine, 03-04-2017. Arxivat de l'original el 27 gener 2018. [Consulta: 26 gener 2018].
* ↑ Piper, Robert. «Henry Cavill on Batman v Superman, Dunhill suits and stockbroking», 08-03-2016. Arxivat de l'original el 22 octubre 2019. [Consulta: 28 desembre 2019].
* ↑ «Superman Actor Henry Cavill Trains Jiu-Jitsu w/ Roger Gracie». Arxivat de l'original el 28 novembre 2017. [Consulta: 26 febrer 2018].
* 1 2 Chalk, Andy. «Henry Cavill rejects your notion of a 'gaming man cave'», 03-01-2020.
* ↑ White, Sam. «Henry Cavill: Gaming on my own is much more fun than going out», 19-12-2019.
* ↑ Good, Owen S. «Henry Cavill was too busy playing Warcraft to answer a call to play Superman» (en anglès), 02-04-2016. [Consulta: 28 abril 2020].
* ↑ Perine, Aaron. «Henry Cavill Shows Kansas City Chiefs Love During NFL's Championship Weekend», 19-01-2020.
* ↑ Grathoff, Pete «Superman says he's a Chiefs fan who loves Arrowhead (well, actor Henry Cavill does)». The Kansas City Star, 04-12-2019 [Consulta: 1r agost 2020].
* ↑ «Superman, Henry Cavill, becomes JRFC's newest member», 13-09-2013. Arxivat de l'original el 14 d’abril 2021. [Consulta: 27 d’agost 2020].
* ↑ Whalen, Andrew. «'The Witcher' Netflix series release date may be in December» (en anglès), 03-06-2019. Arxivat de l'original el 7 juny 2019. [Consulta: 7 juny 2019].
* ↑ «2012 NewNowNext Awards Nominees – Cause You're Hot». NewNowNext Awards. Arxivat de l'original el 29 d'octubre de 2013. [Consulta: 24 juny 2013].
* ↑ «2013 Nominees – Cause You're Hot». NewNowNext Awards. Arxivat de l'original el 25 maig 2013. [Consulta: 23 juny 2013].
* ↑ «OTRC: Teen Choice Awards 2013 – list of winners». KABC-TV. [Consulta: 13 abril 2018].
* ↑ «Critics' Choice Awards: The Winners». The Hollywood Reporter, 16-01-2014. [Consulta: 13 abril 2018].
* ↑ Nordyke, Kimberley. «MTV Movie Awards Winners: The Complete List». The Hollywood Reporter, 13-04-2014. [Consulta: 13 abril 2018].
* ↑ Takeda, Allison. «Teen Choice Awards 2016: All the Nominees and Winners!». Us Magazine, 01-08-2016. [Consulta: 12 abril 2018].
* ↑ «Kids' Choice Awards 2017: Full Nominees and Winners List». Us Weekly. [Consulta: 12 març 2017].
* ↑ Kelley, Seth. «Razzie Awards 2017 Winners List: ‘Hillary’s America,’ ‘Batman v Superman’ Dominate». Variety, 25-02-2017. [Consulta: 13 abril 2018].
* ↑ Arcones, Juan. «TEEN CHOICE AWARDS 2018: TODOS LOS GANADORES». Fotogramas, 13-08-2018. [Consulta: 29 desembre 2018].
* ↑ Patrick Hipes. «Saturn Awards Nominations: ‘Star Wars: Rise Of Skywalker’, ‘Tenet’, ‘Walking Dead’, ‘Outlander’ Lead List» (en anglès). Deadline Hollywood, 04-03-2021. [Consulta: 13 març 2021].